rejauldu/bengali-wikipedia huggingface dataset:
মুজাফফর হাসান (১৯২০-২০১২) পাকিস্তান নৌবাহিনীর একজন জ্যেষ্ঠ অ্যাডমিরাল ছিলেন। ১৯৬৯ সাল থেকে ১৯৭১ সাল পর্যন্ত তিনি পাকিস্তান নৌবাহিনীর সর্বাধিনায়ক ছিলেন, এবং এ পদে দায়িত্ব পালন করা তিনিই ছিলেন সর্বশেষ ব্যক্তি, এরপর এ পদটি বিলুপ্ত করে তার জায়গায় পাকিস্তান নৌবাহিনী প্রধান পদটি চালু করা হয়। ভাইস অ্যাডমিরাল মুজাফফর পাকিস্তান নৌবাহিনীর সর্বাধিনায়ক থাকাকালীন ভারত-পাকিস্তান নৌযুদ্ধ ১৯৭১ ঘটে।  নৌবাহিনীর কর্মজীবন ১৯২০ সালে ভারতের লখনউতে জন্মগ্রহণ করেন মুজাফফর। তিনি ১৯৪১ সালে রাজকীয় ভারতীয় নৌবাহিনীতে যোগ দিয়েছিলেন, কমিশন পেয়েছিলেন এক্সিকিউটিভ শাখায়। তিনি দ্বিতীয় বিশ্বযুদ্ধে অংশ নিয়েছিলেন এবং ১৯৪৭ সালে ভারত বিভাজনের পর পাকিস্তান রাষ্ট্রের জন্ম হলে তিনি রাজকীয় পাকিস্তান নৌবাহিনীতে যোগ দেন লেফটেন্যান্ট পদবীতে। পাকিস্তান নৌবাহিনীতে তার সার্ভিস নম্বর হয় পিএন - ০৭৩।  ১৯৫২ সালে তিনি কমান্ডার পদবীতে পাকিস্তানের যুদ্ধ জাহাজ পিএনএস তুঘরিলের অধিনায়ক হন, পরে তিনি পিএনএস টিপু সুলতানও নেতৃত্ব দেন। ১৯৬৫ সালে ভারতের সাথে যুদ্ধ চলাকালে মুজাফফর রিয়ার অ্যাডমিরাল ছিলেন। ১৯৬৯ সালের ১ সেপ্টেম্বর তিনি ভাইস অ্যাডমিরাল হয়ে নৌ সর্বাধিনায়কের দায়িত্ব পান, ২২ ডিসেম্বর ১৯৭১ পর্যন্ত তিনি এ পদে ছিলেন।  তথ্যসূত্র  বিষয়শ্রেণী:পাকিস্তান নৌবাহিনীর অ্যাডমিরাল বিষয়শ্রেণী:নৌবাহিনী প্রধান (পাকিস্তান) বিষয়শ্রেণী:১৯২০-এ জন্ম বিষয়শ্রেণী:২০১২-এ মৃত্যু বিষয়শ্রেণী:দ্বিতীয় বিশ্বযুদ্ধের ভারতীয় ব্যক্তি বিষয়শ্রেণী:ভারত-পাকিস্তান যুদ্ধ ১৯৭১-এর পাকিস্তানি নৌ সদস্য বিষয়শ্রেণী:দ্বিতীয় বিশ্বযুদ্ধের ভারতীয় সামরিক ব্যক্তি বিষয়শ্রেণী:মুহাজির ব্যক্তি
কেষ্টপুর খাল উত্তর কলকাতার টালা অঞ্চলের গজনবী ব্রিজের নিকট, দেশবন্ধু পার্ক ও কলকাতা স্টেশনের কাছে সার্কুলার ক্যানেল বা বেলেঘাটা খাল থেকে উৎপন্ন হয়ে দক্ষিণ পূর্ব দিকে বাহিত হয়েছে। খালটি এরপর উল্টোডাঙার কাছে ভিআইপি ব্রিজ নীচ দিয়ে গিয়ে প্রথমে উত্তর পূর্বে বাহিত হয়ে কাজী নজরুল ইসলাম সরণি ও বিধাননগর এলাকার সীমানা ধরে প্রায় ৩ কিমি চলে গিয়েছে। এরপর এটি দক্ষিণ অভিমুখে সল্ট লেক ও কেষ্টপুর এলাকার মাঝে প্রায় আড়াই কিমি প্রবাহিত হয়েছে। এরপর খালটি নয়াপট্টির কাছে ইস্টার্ণ ড্রেনেজ খাল বা সার্কুলার ক্যানেল সাথে মিলিত হয়েছে। খালটি এরপর থাকদাঁড়ি (কেএমডিএর সীমানা) হয়ে পূর্ব কলকাতা জলাভূমির সঙ্গে যুক্ত হয়েছে এবং আরও পূর্ব দিকে বাহিত হয়ে কলকাতা লেদার কমপ্লেক্স, ভোজেরহাট ও ভাঙড় হয়ে খালটি মাখালীর কাছে বিদ্যাধরী নদীতে পড়েছে। খালটির মোট দৈর্ঘ ৪০ কালোমিটারের মতো। খালটি প্রধানত উত্তর ও উত্তর পূর্ব শহরতলীর নিকাশী হিসাবে ব্যবহৃত হয় যার জন্য বর্তমানে খালটি জল দূষণের শিকার। খালের নাব্যতাও অনেক কমে গেছে।  ইতিহাস খালটি ১৯১০ সালে খনন করা হয়।একটি সেই সময় এটি কলকাতার একটি বানাজ্যিক খাল হিসাবে ব্যবহৃত হত। খালটিতে বিভিন্ন এলাকা থেকে কলকাতায় পণ্য বোঝাই নৌকা নোঙর করত। এছাড়া খালটি কলকাতার অন্যতম নিকাশি হিসাবে ব্যবহৃত হত।  সমস্যা খালটি বর্তমানে পলি ও বর্জ্য পদার্থ দ্বার মজে গেছে।ফলে খালটি নিকাশি হিসাবে উপযুক্ত নয়।ফলে প্রতি বছর বর্ষায় খাল ছাপিয়ে বসতি এলাকায় জল জমে।এছাড়া জমা জলে মশার উৎপাত বারে এবং মশা বাহিত রোগের প্রাদুর্ভাব ঘটে।  খালের সৌন্দর্যায়ন ২০১৬ সালে খালটির সৌন্দর্যায়নের কাজ শুরু হয়।   তথ্যসূত্র  বহিঃসংযোগ  বিষয়শ্রেণী:কলকাতার খাল বিষয়শ্রেণী:কলকাতার ভূগোল
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল। যাচাইযোগ্য কোন তথ্য নেই, তথ্যসূত্র অনুপস্থিত।  মাসুম-আল-হাসান (আলাপ) ০৮:৩৫, ১৬ জানুয়ারি ২০২২ (ইউটিসি) মুজিবাবাদ সরকারি প্রাথমিক বিদ্যালয়   – (অপসারণের প্রস্তাবনা দেখুনলগ দেখুন) () শিক্ষাপ্রতিষ্ঠান হিসেবে ও উল্লেখযোগ্যতার সাধারণ নীতিমালায় উত্তীর্ণ নয়। — ইয়াহিয়া (আলাপ • অবদান) - ১১:০৫, ৬ জানুয়ারি ২০২২ (ইউটিসি)  : উল্লেখযোগ্য নয়। -- ওহিদ (আলাপ) ১৯:০৩, ১১ জানুয়ারি ২০২২ (ইউটিসি)  : উল্লেখযোগ্য নয়। ≈ MS Sakib  «আলাপ»  ১৭:৩২, ১৫ জানুয়ারি ২০২২ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
পেদ্রো গিলের্মে আব্রেউ দোস সান্তোস (, ; জন্ম: ২০ জুন ১৯৯৭; পেদ্রো নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলীয় ক্লাব ফ্লামেঙ্গো এবং ব্রাজিল জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।  ২০১৯ সালে, পেদ্রো ব্রাজিল অনূর্ধ্ব-২৩ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। প্রায় ১ বছর যাবত ব্রাজিলের বয়সভিত্তিক দলের হয়ে খেলার পর, তিনি ২০২০ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ২ ম্যাচে ১টি গোল করেছেন।  প্রারম্ভিক জীবন পেদ্রো গিলের্মে আব্রেউ দোস সান্তোস ১৯৯৭ সালের ২০শে জুন তারিখে ব্রাজিলের রিউ দি জানেইরুতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল পেদ্রো ব্রাজিল অনূর্ধ্ব-২৩ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০১৯ সালে তিনি ব্রাজিল অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। ব্রাজিলের বয়সভিত্তিক দলের হয়ে তিনি প্রায় ১ বছরে ৫ ম্যাচে অংশগ্রহণ এবং একটি শিরোপা জয়লাভ করেছেন।  ২০২০ সালের ১৩ই নভেম্বর তারিখে, ২৩ বছর, ৪ মাস ও ২৪ দিন বয়সে, ডান পায়ে ফুটবল খেলায় পারদর্শী পেদ্রো ভেনেজুয়েলার বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। উক্ত ম্যাচের ৭৬তম মিনিটে আক্রমণভাগের খেলোয়াড় রিচার্লিসনের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৭ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি ব্রাজিল ১–০ গোলের ব্যবধানে জয়লাভ করেছিল। ব্রাজিলের হয়ে অভিষেকের বছরে পেদ্রো সর্বমোট ১ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল ব্রাজিল  ২০২০  ১  ০ ২০২২  ১  ১ সর্বমোট  ২  ১  তথ্যসূত্র  বহিঃসংযোগ               বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:ব্রাজিলের আন্তর্জাতিক ফুটবলার বিষয়শ্রেণী:ফ্লুমিনেন্সে ফুটবল ক্লাবের খেলোয়াড় বিষয়শ্রেণী:এসিএফ ফিওরেন্তিনার খেলোয়াড় বিষয়শ্রেণী:রিউ দি জানেইরুর (শহর) ফুটবলার বিষয়শ্রেণী:সেরিয়ে আ-এর খেলোয়াড় বিষয়শ্রেণী:ব্রাজিলের আন্তর্জাতিক যুব ফুটবলার বিষয়শ্রেণী:ইতালিতে ব্রাজিলীয় প্রবাসী ক্রীড়াবিদ বিষয়শ্রেণী:ইতালিতে প্রবাসী ফুটবলার বিষয়শ্রেণী:ব্রাজিলীয় প্রবাসী পুরুষ ফুটবলার বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:ফ্লামেঙ্গো রেগাতাস ক্লাবের খেলোয়াড়
আলী আব্বাসী (উর্দু: ) (আগস্ট ১৯৬১ – ৩০ জুলাই ২০০৪) ছিলেন পাকিস্তানি বংশোদ্ভূত স্কটিশ টেলিভিশন উপস্থাপক, যিনি পাকিস্তানের করাচীতে জন্মগ্রহণ করেছিলেন। ১৯৬৩ সালে তিনি তার পিতার মাতারে সাথে স্বপরিবারে পাকিস্তান থেকে গ্লাসগোতে চলে আসেন এবং ১৯৮০ এর দশকে একজন ভ্রমণ বিষয়ক উপস্থাপক হিসাবে বিবিসি স্কটল্যান্ডে যোগদান করেন। এরপর তিনি বেশ কয়েকটি জনপ্রিয় বই লিখে গণমাধ্যমের আলোচনায় আসেন।  তিনি গ্লাসগো সিটি কাউন্সিল থেকে ১৯৯৪ সালে একজন ভ্রমণ বিষয়ক পস্থাপক হিসেবে বিবিসি স্কটল্যান্ডে যোগদান করেন, যেখানে তিনি আর্ট গ্যালারী সহকারী হিসেবে প্রাথমিকভাবে কাজ শুরু করেছিলেন। বিবিসি-এর ভ্রমণ বিষয়ক সাংবাদিকতার পাশাপাশি তিনি সংবাদ উপস্থাপনা করেন, এছাড়াও এর বাইরের সম্প্রচারমূলক কর্মকাণ্ড এবং রেডিও গাড়ি সহ অডিও প্রযুক্তিবিদ হিসেবে কাজ করেছিলেন।BBC Scotland  আব্বাসী ৩০ জুলাই ২০০৪ সালে গ্লাসগোতে মৃত্যুবরণ করেন।   তথ্যসূত্র    বহিঃসংযোগ   Ali Abbasi: Your memories - BBC  বিষয়শ্রেণী:১৯৬১-এ জন্ম বিষয়শ্রেণী:২০০৪-এ মৃত্যু বিষয়শ্রেণী:স্কটিশ টেলিভিশন উপস্থাপক বিষয়শ্রেণী:স্কটল্যান্ডে পাকিস্তানি অভিবাসী
থাম্ব|ডান|২৫০পিক্সেল|বিভিন্ন প্রকার আইপিসের একটি সংগ্রহ।  আইপিস বা ওকিউলার লেন্স হলো এমন এক প্রকার লেন্স যা দূরবীক্ষণযন্ত্র ও অণুবীক্ষণযন্ত্রের মতো আলোকীয় যন্ত্রপাতির সাথে যুক্ত করা হয়। আইপিস সংযুক্ত কোন যন্ত্র ব্যবহার করতে গেলে এই লেন্সটিই পর্যবেক্ষকের চোখের সবচেয়ে কাছে থাকে যার কারণে এর এরূপ নাম। অভিলক্ষ্য লেন্স বা দর্পনে যে আলোক রশ্মি আপতিত হয় তা (লেন্সের ক্ষেত্রে) প্রতিসরণের পর অথবা (দর্পনের ক্ষেত্রে) প্রতিফলনের পর ফোকাস বিন্দুতে মিলিত হয় এবং বিম্ব গঠন করে। এই বিম্বকে বিবর্ধনের উদ্দেশ্যে আইপিসকে অভিলক্ষ্যের ফোকাস বিন্দুর নিকটে স্থাপন করা হয়। বিবর্ধনের পরিমাণ আইপিসের এর ফোকাস দৈর্ঘ্যের উপর নির্ভর করে।  শেষ প্রান্তে একটি “নল”যুক্ত একটি কাঠামোর অভ্যন্তরে বেশ কিছু “লেন্স উপাদান” নিয়ে আইপিস গঠন করা হয়। যে যন্ত্রাংশের সাথে নলটি সংযুক্ত করতে হবে সেই যন্ত্রাংশের বিশেষ ছিদ্রপথের সাথে যাতে নলটি ভালভাবে এঁটে যায় নলটির আকার সেইরূপভাবে তৈরি করা হয়। অভিলক্ষ্য থেকে আইপিসকে কাছে বা দূরে সরিয়ে বিম্বের ফোকাস করা যেতে পারে। আইপিসকে যাতে সরাসরি নড়াচড়া করার প্রয়োজন না হয় তার জন্য অধিকাংশ যন্ত্রপাতিতে এমন একটি ফোকাসিং কৌশলের ব্যবস্থা করা থাকে যেখানে শুধু আইপিস সংযুক্ত শ্যাফটকে নাড়িয়েই প্রয়োজনীয় ফোকাসিং করা যায়।  বাইনোকুলারের আইপিস সাধারণত স্থায়ীভাবে সংযুক্ত করা থাকে যার ফলে এর একটি পূর্ব-নির্ধারিত বিবর্ধণ এবং দৃশ্য ক্ষেত্র (fields of view) থাকে। দূরবীক্ষণযন্ত্র ও অণুবীক্ষণযন্ত্রের আইপিসকে সচরাচর পরস্পরের মধ্যে অদলবদল করা যায়। পর্যবেক্ষক আইপিসের মাধ্যমে দৃশ্যমান বিম্বকে সামঞ্জস্যপূর্ণ করতে পারেন। উদাহরণস্বরূপ, টেলিস্কোপের বিবর্ধন বাড়াতে বা কমাতে আইপিসগুলোকে প্রায়ই অদলবদল করা হয়ে থাকে। এছাড়া আইপিস পর্যবেক্ষক বা ব্যবহারকারীকে দৃশ্য ক্ষেত্রের পরিবর্তনের এবং চক্ষু বিরতির মাত্রার পার্থক্য তৈরির সুবিধাও দিয়ে থাকে।   তথ্যসূত্র   বিষয়শ্রেণী:লেন্স বিষয়শ্রেণী:অণুবীক্ষণ যন্ত্রের উপাদান বিষয়শ্রেণী:দূরবীক্ষণ যন্ত্র
লুচানো ফেদেরিচি (, (; ১৬ মে ১৯৩৮ – ১৮ মার্চ ২০২০) একজন ইতালীয় পেশাদার ফুটবল খেলোয়াড় এবং ম্যানেজার ছিলেন। তিনি তার ১৫ বছরের খেলোয়াড়ি জীবনের অধিকাংশ সময় কোজেনৎসা এবং পিজার হয়ে রক্ষণভাগের খেলোয়াড় হিসেবে খেলেছিলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেছিলেন।  ইতালীয় ফুটবল ক্লাব কাররারেসের যুব পর্যায়ের হয়ে খেলার মাধ্যমে ফেদেরিচি ফুটবল জগতে প্রবেশ করেছিলেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছিলেন। ১৯৫৫–৫৬ মৌসুমে, ইতালীয় ক্লাব কাররারেসের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ৩ মৌসুম অতিবাহিত করেছিলেন; কাররারেসের হয়ে তিনি ১৮ ম্যাচে অংশগ্রহণ করেছিলেন। অতঃপর ১৯৫৮–৫৯ মৌসুমে তিনি কোজেনৎসায় যোগদান করেছিলেন। সর্বশেষ ১৯৬৩–৬৪ মৌসুমে, তিনি কোজেনৎসা হতে পিজায় যোগদান করেছিলেন; পিজার হয়ে ৬ মৌসুম খেলার পর তিনি অবসর গ্রহণ করেছিলেন।  ব্যক্তিগত জীবন লুচানো ফেদেরিচি ১৯৩৮ সালের ১৬ই মে তারিখে ইতালির তোসকানার কাররারায় জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ২০২০ সালের ১৮ই মার্চ তারিখে, ইতালির তোসকানার কাররারায় কোভিড-১৯-এ আক্রান্ত হয়ে তিনি মৃত্যুবরণ করেছেন।  তথ্যসূত্র  বহিঃসংযোগ        বিষয়শ্রেণী:১৯৩৮-এ জন্ম বিষয়শ্রেণী:২০২০-এ মৃত্যু বিষয়শ্রেণী:ইতালীয় ফুটবলার বিষয়শ্রেণী:আসোচাৎসিওনে কালচো পিজা ১৯০৯-এর খেলোয়াড় বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:সেরিয়ে বি-এর খেলোয়াড় বিষয়শ্রেণী:কোভিড-১৯ বৈশ্বিক মহামারীতে মৃত্যু বিষয়শ্রেণী:পুরুষ ফুটবল রক্ষণভাগের খেলোয়াড়
ফতেহগড় চুরিয়ান () ভারতের পাঞ্জাব রাজ্যের গুরুদাসপুর জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে ফতেহগড় চুরিয়ান শহরের জনসংখ্যা হল ১৫,৮৭৯ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৭২%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে ফতেহগড় চুরিয়ান এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:পাঞ্জাব, ভারতের শহর ও নগর
কেনিয়া-কাতার সম্পর্ক হল কেনিয়া এবং কাতারের মধ্যকার দ্বিপাক্ষিক সম্পর্ক। ২০০৩ সালে এ দুটি দেশের মধ্যে কূটনৈতিক সম্পর্ক যাত্রা শুরু করে।   ইতিহাস  ২০১৪ সালের এপ্রিল মাসে কেনিয়ার রাষ্ট্রপতি উহুরু কেনিয়াটা কাতারে সফর করেন। তিনি কাতারের আমির তামিম বিন হামাদ আল থানির সাথে সাক্ষাৎ করেন। তারা আঞ্চলিক স্থিতিশীলতা, নিরাপত্তা এবং যুবসমাজের মৌলবাদ বিষয়ে আলোচনা করেন। তারা বহুবিধ চুক্তিস্বাক্ষর এবং সিদ্ধান্ত গ্রহণ করেন। কেনিয়াটা কাতারের জ্বালানিমন্ত্রীর সাথেও সাক্ষাৎ করেন। সফরের শেষে কাতার প্রথম পারস্য উপসাগরীয় দেশ হিসেবে কেনিয়ার সাথে দ্বৈত-রাজস্ব চুক্তি স্বাক্ষর করে।  কেনিয়ার স্বাধীনতা দিবসে কাতারের আমির তামিম বিন হামাদ আল থানি ও স্বরাষ্ট্রমন্ত্রী আব্দুল্লাহ বিন নাসের বিন খলিফা আল থানি কেনিয়ার রাষ্ট্রপতিকে শুভেচ্ছা জানিয়ে বার্তা পাঠায়।   উন্নয়নমূলক সহযোগিতা  শিল্প, বাণিজ্য, শক্তি, যোগযোগ, যানবাহন, নির্মাণ, পরিশ্রম, পর্যটন ও কৃষি প্রভৃতি বিষয়ে উভয় দেশের মধ্যে চুক্তি স্বাক্ষরিত হয়েছে। কাতার কেনিয়ার বন্দর কর্মকর্তাদেরকে প্রশিক্ষিত করে যোগাযোগ ও বিমানসম্পর্কিত বিষয়ে আরো লোক নিয়োগ করবে।  মোম্বাসা থেকে দোহা পর্যন্ত সরাসরি জাহাজপথ রয়েছে। এছাড়া নাইরোবি থেকে দোহা পর্যন্ত সরাসরি আকাশপথে যাওয়া যায়। কাতার এয়ারওয়েজ দোহা থেকে সরাসরি কেনিয়ার দ্বিতীয় বৃহত্তম শহর মোম্বাসায় ফ্লাইট চালু করার ব্যাপারে আগ্রহ প্রকাশ করেছে।  ২০০৮ সালে কেনিয়া এবং কাতার দ্বিপাক্ষীয় সিদ্ধান্তগ্রহণ করে। ভারত মহাসাগরের দ্বীপ লামুতে বন্দর নির্মাণের মাধ্যমে পূর্ব-আফ্রিকার দেশসমুহের ভাগ্যোন্বয়নের সিদ্ধান্তগ্রহণ ছাড়াও এর ফলে কাতার ১০০,০০০ হেক্টর কেনিয়ান জমি ইজারা নেয়। জমি ইজারার মাধ্যমে কাতার সরকার ল্যাপসেট প্রকল্পের একটি উল্লেখযোগ্য অংশ এখানেই করতে পারবে। কাতার এই জমিতে চাষাবাদ করতেও আগ্রহী, কারণ পারস্য দেশের মাত্র ১% জমিই আবাদি।  এই সিদ্ধান্তটির বাস্তবায়ন হয়নি এবং কেনিয়া কাতারের সহ বিভিন্ন বিনিয়োগকারীদের সন্ধান করে, ল্যাপসেট প্রকল্প পরিচালনার জন্য।  ২০১৪ সালে কাতারি বিজনেসম্যান অ্যাসোসিয়েশনের একটি অংশ নাইরোবিতে যায়। কাতার থেকে কেনিয়ার বাণিজ্যিক প্রতিনিধি হিসেবেই তারা এ সফর করে।  বাণিজ্য ২০১১ সালে কেনিয়া কাতারের কাছে ৫৩ মিলিয়ন কেইএস (৫৮০,০০০ মার্কিন ডলার) মূল্যের পণ্য রপ্তানি করে। কাতার ১.০১ বিলিয়ন কেইএস (১১ মিলিয়ন মার্কিন ডলার) মূল্যের পণ্য কেনিয়ার কাছে রপ্তানি করে।  কাতারে রপ্তানিকৃত কেনিয়ার প্রধান পণ্য হল: অপ্রক্রিয়াজাত কৃষিদ্রব্য।  কেনিয়ার রপ্তানিকৃত কাতারের প্রধান দ্রব্যসমূহের মধ্যে রাসায়নিক দ্রব্য, সার, প্লাস্টিক এবং ফার্নিচার অন্যতম।   কূটনৈতিক মিশন   ২০১২ সালে নাইরোবিতে কাতারের দূতাবাস প্রতিষ্ঠিত হয়  ২০১০ সালে দোহায় কেনিয়ার দূতাবাস প্রতিষ্ঠিত হয়   বহিঃসংযোগ   দোহায় কেনিয়ার দূতাবাস   তথ্যসূত্র   বিষয়শ্রেণী:কাতারের দ্বিপাক্ষিক সম্পর্ক বিষয়শ্রেণী:কাতারের বৈদেশিক সম্পর্ক বিষয়শ্রেণী:কেনিয়ার বৈদেশিক সম্পর্ক বিষয়শ্রেণী:কেনিয়ার দ্বিপাক্ষিক সম্পর্ক
কেটি ম্যাকগিল (জন্ম: ১৩ জানুয়ারী ১৯৯২) তিনি একজন স্কটিশ ক্রিকেটার ।  তিনি ফেব্রুয়ারি ২০১৭ সালে ২০১৭ মহিলা ক্রিকেট বিশ্বকাপ বাছাইপর্বে স্কটল্যান্ড মহিলা জাতীয় ক্রিকেট দলের হয়ে খেলেছিলেন ।   ২০১৮ সালের জুনে, তাকে আইসিসি মহিলা ওয়ার্ল্ড টি-টোয়েন্টি কোয়ালিফায়ার টুর্নামেন্টের জন্য স্কটল্যান্ডের দলে জায়গা দেওয়া হয়েছিল।  তিনি ৭ জুলাই ২০১৮-তে বিশ্ব টি-টোয়েন্টি বাছাইপর্বে উগান্ডার বিপক্ষে স্কটল্যান্ডের হয়ে তার মহিলাদের টি-টোয়েন্টি আন্তর্জাতিক (মহিলা টি২০আই )-এ অভিষেক করেন।   ২০১৯ সালের মে মাসে স্পেনের আইসিসি মহিলা কোয়ালিফায়ার ইউরোপ টুর্নামেন্টের জন্য তাকে স্কটল্যান্ডের দলে জায়গা দেওয়া হয়েছিল।  আগস্ট ২০১৯ এ, স্কটল্যান্ডের ২০১৯ আইসিসি মহিলা ওয়ার্ল্ড টি-টোয়েন্টি কোয়ালিফায়ার প্রতিযোগিতার জন্য তাকে স্কটল্যান্ডের দলে জায়গা দেওয়া হয়েছিল।    তথ্যসূত্র   বহিঃসংযোগ    বিষয়শ্রেণী:স্কটিশ নারী ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯২-এ জন্ম বিষয়শ্রেণী:স্কটিশ নারী টুয়েন্টি২০ আন্তর্জাতিক ক্রিকেটার
অন্নপূর্ণা ১ পূর্ব (বা অন্নপূর্ণা পূর্ব শৃঙ্গ) হলো অন্নপূর্ণা ১ প্রধান শৃঙ্গের একটি সহায়ক পর্বত, যা নেপালে অবস্থিত। এটি মূল শৃঙ্গের পূর্ব দিকের রিজ লাইনের এক প্রান্তে অবস্থিত। মাঝখানে একটি অপেক্ষাকৃত উঁচু শৃঙ্গ রয়েছে, যার নাম অন্নপূর্ণা মধ্য শৃঙ্গ এবং যার উচ্চতা ।  এই শৃঙ্গের উচ্চতা ও অবস্থান ২০১৬ সালের পর সংশোধন করা হয়।   তথ্যসূত্র   বিষয়শ্রেণী:গণ্ডকী প্রদেশের পর্বত বিষয়শ্রেণী:হিমালয়ের আট-হাজারী পর্বতশৃঙ্গ বিষয়শ্রেণী:উইকিউপাত্তে স্থানাঙ্ক আছে
নুরুজ্জামান বিশ্বাস (জন্ম: ৩০ অক্টোবর ১৯৪৮) বাংলাদেশের পাবনা জেলার রাজনীতিবিদ, মুক্তিযোদ্ধা ও পাবনা-৪ (ঈশ্বরদী-আটঘরিয়া) আসনের সংসদ সদস্য।  প্রারম্ভিক জীবন নুরুজ্জামান ১৯৪৮ সনের ৩০ শে অক্টোবর ঈশ্বরদী উপজেলার ছলিমপুর ইউনিয়নের বরইচাড়া গ্রামে জন্মগ্রহণ করেন। তিনি ১৯৫৯ সালে বরইচাড়া প্রাথমিক বিদ্যালয় থেকে পঞ্চম শ্রেণি পাশ করেন এবং ঈশ্বরদী উপজেলার সাঁড়া মাড়োয়ারী স্কুলে ভর্তি হন।  রাজনৈতিক জীবন নুরুজ্জামান বিশ্বাস ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ২০২০ সালে পাবনা-৪ আসনে অনুষ্ঠিত উপনির্বাচনে ২ লাখ ৩৯ হাজার ৯২৪ ভোট পেয়ে জয়লাভ করে জাতীয় সংসদ সদস্য হিসেবে নির্বাচিত হন। উল্লেখ্য, পাবনা-৪ আসনের সাবেক সংসদ সদস্য শামসুর রহমান শরীফের মৃত্যু হলে নিয়মানুযায়ী সেখানে উপনির্বাচন অনুষ্ঠিত হয় এবং নুরুজ্জামান বিশ্বাস জয়লাভ করেন৷ এছাড়াও, তিনি ঈশ্বরদী উপজেলা পরিষদের তিনবার নির্বাচিত উপজেলা চেয়ারম্যান ছিলেন। তিনি (১৯৮৪-২০০৫) পর্যন্ত ঈশ্বরদী উপজেলা আওয়ামীলীগের সাধারণ সম্পাদক হিসেবে দায়িত্ব পালন করেন। বর্তমানে তিনি পাবনা জেলা আওয়ামীলীগের সহ-সভাপতি হিসেবেও দায়িত্ব পালন করে আসছেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৪৮-এ জন্ম বিষয়শ্রেণী:পাবনা জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:একাদশ জাতীয় সংসদ সদস্য
সামোয়া মূলত একটি ধর্মনিরপেক্ষ খ্রিস্টান সংখ্যাগরিষ্ঠ দেশ। এখানকার ইসলামের অনুসারীরা সংখ্যালঘু।   ইতিহাস  দেশটিতে ইসলামের প্রচলন শুরু হয়েছিল বহু শতাব্দী আগে। কিন্তু সাম্প্রতিক বছরগুলোতে এ বিষয়টি উল্লেখযোগ্য মনোযোগ পায় ১৯৮০-এর দশকে সৌদি আরব-ভিত্তিক ওয়ার্ল্ড অ্যাসেম্বলি অফ মুসলিম ইয়ুথ এবং মালয়েশিয়া-ভিত্তিক রিজিওনাল ইসলামিক দাওয়াহ কাউন্সিল অফ সাউথইস্ট এশিয়া অ্যান্ড দ্য প্যাসিফিক প্রশান্ত মহাসাগরীয় দেশগুলোতে তাদের দাওয়াহ কার্যক্রম শুরু করার সময়।   মসজিদ  দেশটিতে একটি বিশিষ্ট মসজিদ রয়েছে, যদিও দ্বীপ জুড়ে অনেক মসজিদ দেখা যায়। মসজিদটি ভাইসু গ্রামে অবস্থিত।   জনমিতি  ২০০১ সালের আদমশুমারির সময়, জনসংখ্যার ০.০৩% ছিল মুসলমান। ১৯৮৬ সালে পশ্চিম সামোয়া মুসলিম লীগ নামে দেশটিতে একটি ইসলামী সংগঠন প্রতিষ্ঠিত হয়।   এছাড়াও দেখুন    আমেরিকান সামোয়াতে ইসলাম   তথ্যসূত্র   বিষয়শ্রেণী:দেশ অনুযায়ী ওশেনিয়ায় ইসলাম বিষয়শ্রেণী:দেশ অনুযায়ী ইসলাম
ভেসপুলা ফ্লাভিসেপস () হচ্ছে ভেসপুলা গণভুক্ত বোলতার একটি প্রজাতি। পূর্ব এশিয়া ও জাপানে মূলত এটি দেখতে পাওয়া যায়। এক গবেষণায় দেখা গেছে, এই প্রজাতির স্ত্রী বোলতা একই সাথে অনেক পুরুষ বোলতার সাথে মিলিত হতে পারে, এবং একইসাথে সবার শুক্রাণু ব্যবহারও করতে পরে। যদিও এখন পর্যন্ত এরকমটি হবার কারণ সঠিকভাবে বোঝা সম্ভব হয়নি।   শ্রেণিবিন্যাস   সমার্থক নাম  ভেসপুলা ফ্লাভিসেপস-এর দ্বিপদ নাম একাধিক। এ ধরনের কতোগুলো নামের তালিকা নিম্নে দেওয়া হলো:  Vespula gracilia  Vespa saussurei  Vespa quadrimaculata  Vespula pionganensis  Vespa japonica  Vespa karenkona  Vespa lewisii  Vespa flavior   উপপ্রজাতি  ভেসপুলা ফ্লাভিসেপস-এর উপপ্রজাতির সংখ্যা দুই। এগুলো হচ্ছে:  V. f. flaviceps  V. f. lewisii   খাদ্য হিসেবে  thumb|220px|ভেসপুলা ফ্লাভিসেপস-এর বাসস্থান, লার্ভা ও পিউপি দেখা যাচ্ছে। ভেসপুলা ফ্লাভিসেপস মধ্য জাপানের একটি জনপ্রিয় খাদ্য। সকল অবস্থাতেই এটি মানুষ গ্রহণ করলেও, মূলত এর লার্ভাকে সবচেয়ে সুস্বাদু ধরা হয়। ছোট বাসস্থানগুলোতে কৃত্রিম চাক সংগ্রহ করে খাদ্য হিসেবে তা চাষ করার জন্যে ভেসপুলা ফ্লাভিসেপস লালন-পালন করা হয়। এই চাকগুলো শীতকালে মানুষের কাছে বসতি স্থাপন করে, যাতে শুধু মানুষের উপকার নয়, বরং বোলতারও উপকার হয়। ঠাণ্ডা থেকে বাঁচার ফলে তাদের পরিবেশে টিকে থাকার সম্ভাবনাও বাড়ে।  জাপানের কিছু স্থানে এই পতঙ্গটিকে ভাতের সাথে খাওয়া হয়। চুবু এলাকায় লার্ভার সাথে ভাতের এই মিশ্রণ খুবই সুস্বাদু একটি খাবার হিসেবে বিবেচিত। এই খাবার মূলত বিশেষ বিশেষ উৎসবগুলোতে রান্না করা হয়, যেমন: বসন্তকালীন উৎসব। ভেসপুলা ফ্লাভিসেপস রান্না বা ভাজি করে খাওয়া যেতে পারে। লার্ভা ও পিউপি সচারচর বাসা থেকে এনে সয়া সস, চিনি, এবং অন্যান্য কৃত্রিম মশলায় মাখিয়ে রান্না করা হয়। সাম্প্রতিককালে, এই প্রজাতির সংখ্যা জাপানে কমে যাওয়ায়, কোরিয়া থেকে এটি আমদানী করা হয়।   তথ্যসূত্র    বহিঃসংযোগ    The History and Present Situation of Insect Foods in Japan : Focusing on Wasp and Hornet Broods  বিষয়শ্রেণী:পতঙ্গ
আলবার্ট ডরফম্যান (১৯১৬-১৯৮২) ছিলেন একজন মার্কিন জৈব রাসায়নিক বংশাণুবিদ, যিনি হার্লার সিন্ড্রোমের কারণ আবিষ্কারের জন্য উল্লেখযোগ্য।National Academies Press:Biographical Memoirs V.72 (1997) BY NANCY B. SCHWARTZ AND LENNART RODÉN তিনি স্ট্রেপ্টোকক্কাস সংক্রমণের বিরুদ্ধে ভ্যাকসিনে অবদানের জন্যও বিখ্যাত ছিলেন। New York Times: Vaccine Against Streptococcus Infections Tested; Animals and a Few Persons Studied, Heart Parley Told U. of Chicago Team Discloses Its Preliminary Successes, STUART H. LOORY, october 22, 1966 তিনি বাতজ্বরের বিরুদ্ধে অগ্রগতিতেও অবদান রেখেছিলেন।New York Times:RHEUMATIC CASES REPORTED HELPED; Doctors Say Penicillin Use May Prevent Heart Ailment After Streptecoccal Sore Throat,By LAWRENCE E. DAVIES Special to THE NEW YORK TIMES. June 23, 1950, ডর্ফম্যান ছিলেন ন্যাশনাল একাডেমি অফ সায়েন্সেসের সদস্য,  লা রাবিদা বিশ্ববিদ্যালয়ের পরিচালক,  শিকাগো বিশ্ববিদ্যালয়ের শিশুরোগ বিভাগের চেয়ারম্যান,  জোসেফ পি. কেনেডি, জুনিয়র মানসিক প্রতিবন্ধকতা গবেষণা কেন্দ্রের পরিচালক,  রিচার্ড টি. ক্রেন বিশিষ্ট সেবার শিশুরোগ-চিকিৎসা ও প্রাণরসায়নের অধ্যাপক।    জীবন এবং কর্মজীবন  ডর্ফম্যানের জন্ম এবং বেড়ে ওঠা শিকাগোতে। তিনি ১৯৩৬ সালে তার বিএস ডিগ্রি লাভ করেন। ১৯৩৯ সালে পিএইচডি ডিগ্রী এবং ১৯৪৪ সালে এমডি ডিগ্রী লাভ করেন - সবই শিকাগো বিশ্ববিদ্যালয় থেকে।National Academies Press:Biographical Memoirs V.72 (1997) BY NANCY B. SCHWARTZ AND LENNART RODÉN    ১৯৪৮ - শিকাগো বিশ্ববিদ্যালয়ের শিশুরোগ-চিকিৎসার সহকারী অধ্যাপক হন।National Academies Press:Biographical Memoirs V.72 (1997) BY NANCY B. SCHWARTZ AND LENNART RODÉN   ১৯৫৭ – শিশুরোগ-চিকিৎসা এবং বায়োকেমিস্ট্রির অধ্যাপক হন।   ১৯৫৭-১৯৭২ – তিনি শিকাগো ইনস্টিটিউটের লা রাবিদা ইউনিভার্সিটির পরিচালক হিসেবে দায়িত্ব পালন করেন    ১৯৬২-১৯৭২ – তিনি শিশুরোগ বিভাগের চেয়ারম্যান হিসেবে দায়িত্ব পালন করেন।   ১৯৬৭ - ২৭ জুলাই, ১৯৮২ - তিনি জোসেফ পি. কেনেডি, জুনিয়র মানসিক প্রতিবন্ধকতা গবেষণা কেন্দ্রের পরিচালক এবং রিচার্ড টি. ক্রেন ডিস্টিংগুইশড সার্ভিস অফ পেডিয়াট্রিক্স অ্যান্ড বায়োকেমিস্ট্রি প্রফেসর ছিলেন।   তার ভাই ছিলেন রালফ ডরফম্যান।Simoni, Robert D., Robert L. Hill, Martha Vaughan and Herbert Tabor. "The Metabolism of Steroid Hormones: Ralph I. Dorfman", Journal of Biological Chemistry, American Society for Biochemistry and Molecular Biology, December 12, 2003   তথ্যসূত্র    বহিঃসংযোগ    ন্যান্সি বি. শোয়ার্টজ এবং লিওনার্ড রডেন, "আলবার্ট ডরফম্যান", ন্যাশনাল একাডেমি অফ সায়েন্সেসের জীবনীমূলক স্মৃতি (1997)  বিষয়শ্রেণী:১৯১৬-এ জন্ম বিষয়শ্রেণী:১৯৮২-এ মৃত্যু বিষয়শ্রেণী:ন্যাশনাল একাডেমি অফ মেডিসিনের সদস্য বিষয়শ্রেণী:শিকাগো বিশ্ববিদ্যালয়ের শিক্ষক বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী বিষয়শ্রেণী:শিকাগোর বিজ্ঞানী বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:ইহুদি মার্কিন বিজ্ঞানী বিষয়শ্রেণী:মার্কিন শিশু বিশেষজ্ঞ বিষয়শ্রেণী:মার্কিন বংশাণুবিদ বিষয়শ্রেণী:২০শ শতাব্দীর মার্কিন ইহুদি বিষয়শ্রেণী:২০শ শতাব্দীর মার্কিন চিকিৎসক বিষয়শ্রেণী:প্রিটজকার স্কুল অফ মেডিসিনের প্রাক্তন শিক্ষার্থী
ফলিক অ্যাসিড বা ভিটামিন বি নাইন বা ভিটামিন বিসিhttp://medical-dictionary.thefreedictionary.com/vitamin+Bc অথবা ফোলেট নামে মানবদেহে প্রাকৃতিকভাবে সৃষ্ট এর রূপভেদ (যা টেরইল-এল-গ্লুটামিক অ্যাসিড, টেরইল এল-গ্লুটামেট এবং টেরইলমনোগ্লুটামিক অ্যাসিড[Mayo Clinic Web Editors . Folate. http://www.mayoclinic.com/health/folate/NS_patient-folate/DSECTION=synonyms (accessed Nov 15, 2010).],additional text. নামেও পরিচিত) হলো পানিতে দ্রবণীয় ভিটামিন বি নাইন এর রূপ। ফলিক অ্যাসিড নিজে জৈবিকভাবে বিক্রিয়াশীল না হলেও মানবদেহের যকৃতে ডাইহাইড্রোফলিক অ্যাসিড হতে এর রূপান্তরের পরে টেট্রাহাইড্রোফোলেট এবং অন্যান্য উপজাতের কারণে এটি অতীব গুরুত্বপূর্ণ।  ফলিক অ্যাসিড দেহের অনেক গুরুত্বপূর্ণ কার্যসম্পাদনে সহায়ক ভূমিকা রাখে। এটি ডিএনএ গঠন বা সিন্থেসাইজেশন, কোষ বিভাজন এবং ডিএনএ মেরামত করতে সাহায্য করে। এটি ক্রমাগত কোষ বিভাজন এবং কোষের বৃদ্ধিতে বিশেষভাবে গুরুত্বপূর্ণ, তাই গর্ভাবস্থায় এবং নবজাতকদের জন্য ফলিক অ্যাসিড জরুরী। লোহিত রক্তকণিকা তৈরীর কাজে এবং রক্তস্বল্পতা প্রতিরোধ করতে এই ভিটামিন শিশু ও পূর্ণ বয়স্ক উভয়েরই প্রয়োজন.।  ফোলেট এবং ফলিক অ্যাসিড উভয় নামই এসেছে ল্যাটিন শব্দ ফোলিয়াম থেকে যার অর্থ পাতা। সবুজ পাতা সমৃদ্ধ শাক-সবজি ফলিক অ্যাসিডের বড় উৎস।   তথ্যসূত্র   বিষয়শ্রেণী:ভিটামিন বি বিষয়শ্রেণী:বিশ্ব স্বাস্থ্য সংস্থার অপরিহার্য ঔষধ